CELEX: 62018TN0304
Language: hr
Date: 2018-05-08 00:00:00
Title: Predmet T-304/18: Tužba podnesena 8. svibnja 2018. – MLPS protiv Komisije

201807060601994532018/C 259/573042018TC25920180723HR01HRINFO_JUDICIAL20180508424321Predmet T-304/18: Tužba podnesena 8. svibnja 2018. – MLPS protiv Komisije
 ---documentbreak--- C2592018HR4210120180508HR0057421432Tužba podnesena 8. svibnja 2018. – MLPS protiv Komisije
   (Predmet T-304/18)2018/C 259/57Jezik postupka: francuski
      Stranke
   
   
      Tužitelj: Mouvement pour la liberté de la protection sociale (MLPS) (Pariz, Francuska) (zastupnik: M. Gibaud, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            utvrdi propust Europske komisije, koja nezakonito nije dalje postupala po pritužbi udruge Mouvement pour la liberté de la protection sociale (MLPS) od 21. prosinca 2017.;
         
      
            —
         
         
            poništi odluku od 7. ožujka 2018. Europske komisije kojom se odbija daljnje postupanje po pritužbi udruge Mouvement pour la liberté de la protection sociale (MLPS) od 21. prosinca 2017.;
         
      
            —
         
         
            odluči o troškovima u skladu s propisima.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            1.
         
         
            Prvi tužbeni razlog, koji se, osobito, temelji na pogrešci u ocjeni u pobijanoj odluci, prema kojoj se francuski sustavi socijalne sigurnosti smatraju „zakonskim sustavom socijalne sigurnosti”, iako oni ni po čemu nisu sustavi namijenjeni cjelokupnom stanovništvu, čak ni svim zaposlenima, nego sustavi u koje su radnici uvršteni s obzirom na njihov profesionalni status i na koje stoga treba primijeniti direktive 92/49/EEZ i 92/96/EEZ.
         
      
            2.
         
         
            Drugi tužbeni razlog, koji se temelji na povredi pravne ujednačenosti, s obzirom na to da se Francuska nalazi u položaju koji je posve sličan položaju Slovačke, za koju je Opći sud presudio da je „djelatnost pružanja usluga obveznog zdravstvenog osiguranja u Slovačkoj, imajući u vidu cilj ostvarivanja dobiti društava za zdravstveno osiguranje i postojanje snažnog tržišnog natjecanja u pogledu kvalitete i ponude usluga, gospodarska djelatnost” (presuda od 5. veljače 2018., Dôvera zdravotná poist’ovňa/Komisija, T-216/15, neobjavljena, EU:T:2018:64, t. 68.). Prema tužiteljevu mišljenju, u pogledu Francuske stoga se ne može drukčije presuditi.